Cine este Andrei Belousov, noul ministru al Apărării din Rusia. Putin a pus un economist în locul unui general
Vladimir Putin l-a propus pe Andrei Belousov pentru postul de ministru al apărării, deținut anterior de Serghei Șoigu, informează TASS, care citează un comunicat postat pe canalul de Telegram al Consiliului Federației, camera superioară a parlamentului rus. În schimb, potrivit unui decret prezidențial, Șoigu este numit secretar al Consiliului de Securitate rus, funcție în care îl înlocuiește pe influentul Nikolai Patrușev, fost director al FSB, considerat unul dintre „șoimii” regimului Putin.